Գյուստավ Կուրբե

**Ժան Դեզիրե Գյուստավ Կուրբե** (, ), ֆրանսիացի նկարիչ։ Հիմնականում ստեղծագործել է բնանկարի, ժանրային գեղանկարչության և դիմանկարի ոճերում։

## Կենսագրություն
1837 թվականից հաճախել է Շ.Ա. Ֆլաժուլոյի նկարչական դպրոցը (Բեզանսոն)։ Գեղարվեստական կանոնավոր կրթություն չի ստացել։ Կրել է 17-րդ դարի իսպանական և հոլանդական գեղանկարչության ազդեցությունը։ 1848 թվականի հեղափոխությունը մեծապես կանխորոշել է Կուրբեի արվեստի դեմոկրատական ուղղվածությունը։ Հակադրվելով ռոմանտիզմին և ակադեմիական կլասիցիզմին՝ Կուրբեն առաջադրել է նոր տիպի «պոզիտիվ» (Կուրբի արտահայտությունն է) արվեստ, որն արտացոլում է կյանքն իր ընթացքի մեջ, հաստատում աշխարհի նյութական նշանակալիությունը և ժխտում գեղարվեստական այն արժեքը, ինչ հնարավոր չէ մարմնավորել առարկայորեն շոշափելի։ 
[ձախից|մինի|«Քար ջարդողները» [Գյուստավ Կուրբե|Գյուստավ Կուրբեն նկարել է 1849 թվականին. այն կորել է հրդեհի ժամանակ, 1945 թվականին]]
Ձգտելով բացահայտել Ֆրանսիայի բնության և առօրեական կյանքի բանաստեղծականությունը՝ Կուրբեն ստեղծել է ռեալիստական պաթոսով տոգորված մոնումենտալ կտավներ («Թաղումը Օռնանում», 1849, էուվր, Փարիզ)։ Այդ շրջանի կոմպոզիցիաներն առանձնանում են տարածական սահմանափակվածությամբ, կայուն հավասարակշռությամբ, մեղմ գունաշարով։ Մեծ հետաքրքրություն ցուցաբերելով աշխատանքի թեմայի նկատմամբ՝ Կուրբեն ստեղծել է հերոսականացված, պլաստիկորեն արտահայտիչ, ընդգծված բնավորություններով կերպարներ («Քար ջարդողները», 1849, նկարը ոչնչացել է, նախկինում եղել է Դրեզդենի պատկերասրահում), ճշմարտացիությամբ է պատկերել հասարակ ժողովըրդի կանանց («Լողացող կանայք», 1853, Ֆաբրի թանգարան, Մոնպելիե)՝ համարձակորեն համադրելով մերկ մարմինները ռեալիստական բնապատկերին։ Իր՝ դարաշրջանի դեմոկրատական իդեալներին հավատարիմ՝ Կուրբեն շեշտել է սոցիալական մոտիվները՝ մերձենալով գրոտեսկին (1863 թվականի հակակղերական սյուժեներով գծանկարներ)։ Արվեստի հասարակական հնչեղությունը կարևորվել է «Հանդիպում» («Բարե ձեզ, պարոն Կուրբե», 1854, Ֆաբրի թանգարան, Մոնպելիե) և «Արվեստանոց» (1855, Լուվր, Փարիզ) այլաբանական կոմպոզիցիաներում, որոնցում իրեն պատկերել է իր պերսոնաժների ու բարեկամների միջավայրում՝ տեսական ելույթներ ունենալիս («Ռեալիզմ» դեկլարացիան, 1855, «ճառ՝ նկարիչների համագումարում», 1861, Անտվերպեն)։ 1860-ական թվականներին աշխատելով բնության գրկում՝ Կուրբեյի երփնագիրը դարձել է լուսառատ։ Նրա բնանկար ներին և նատյուրմորտ ներին բնորոշ են առարկայական հստակությունը և դիտողականությունը («Ձմեռային բնանկար», 1867, Լուվր, «Մրգեր», 1871, Տանհաուզերի պատկերասրահ, Նյու Յորք)։ Ուշ շրջանի աշխատանքներում ի հայտ են եկել տարփամոլության և սալոնայնության նշաններ։ 1871 թվականի Փարիզ ի կոմունայի ակտիվ մասնակից Կուրբեն մեղադրվել է Վանդոմյան սյուն ը տապալելու համար, հետապնդվել է և վտարանդվել Շվեյցարիա։ Կուրբենյի ազդեցությունը նկատելի է Ստեփան Աղաջանյան ի արվեստում։ Կուրբենյի «Աղջկա դիմանկար»-ը Հայաստանի ազգային պատկերասրահին է նվիրաբերել ԽՍՀՄ ժողովրդական նկարիչ Երվանդ Քոչարը։

## Պատկերասրահ

Պատկեր:Gustave Courbet - Selbstporträt mit schwarzem Hund.jpg|«Ինքնանկար սև շան հետ», 1842 թ.
Պատկեր:Gustave Courbet Portrait of a girl.jpg|«Աղջկա դիմանկար» (Հայաստանի ազգային պատկերասրահ)
Պատկեր:Gustave Courbet - Le Sommeil (1866), Paris, Petit Palais.jpg|*«Երազ»*, 1866 թ.
Պատկեր:Gustave Courbet 014.jpg|«Ցորեն մաղողները»,1854 թ.
Պատկեր:Courbet LAtelier du peintre.jpg|«Նկարչի արվեստանոցը», 1855 թ.
Պատկեր:L'aprés-dinée a Ornans Courbet.jpg|*«L'Après-dînée à Ornans»*, 1849 թ.
Պատկեր:Gustave Courbet 010.jpg|*«Բարև պարոն Կուրբե»*, 1854 թ.
Պատկեր:Proudhon-children.jpg|*«Proudhon et ses enfants»*, 1865 թ.
Պատկեր:Walzin_by_Gustave_Courbet.jpg| *«le Château de Thoraise»*, 1865 թ.
Պատկեր:Origin-of-the-World.jpg|Աշխարհի ծագումը, 1866
Պատկեր:Gustave Courbet 030.jpg|*«Bords de Mer en Normandie»*, 1867 թ.
Պատկեր:Courbet - L'Hallali du cerf.jpg|*«[[Եղջերուի սպանությունը]]»*, 1867 թ.
Պատկեր:Gustave Courbet - La Femme dans les vagues (1868).jpg|*«[[Կինն ալիքներում]]»*, 1868 թ.
Պատկեր:Hiver-Courbet-1868.jpg|*«L'Hiver»*, 1868 թ.
Պատկեր:Gustave Courbet - Waves - Google Art Project.jpg|*«Ալիք»*, 1869 թ.
Պատկեր:Gustave Courbet 015.jpg|*«Étretat»*, 1870 թ.
Պատկեր:Gustave Courbet - Plage de Normandie (National Gallery of Art).jpg|*«Plage de Normandie»*,1872-75 թթ.


## Ծանոթագրություններ

## Արտաքին հղումներ

Կատեգորիա:Ֆրանսիացի նկարիչներ
Կատեգորիա:Լյարդի ցիռոզից մահացածներ
Կատեգորիա:19-րդ դարի ֆրանսիացի նկարիչներ